210 
MUSEUM BOTANICUM LUOD.-BAT. 
siusctilam contractis, integerrimis, epunctatis, perniinerviis, sub- 
tns vulgo reticulatis; paniculis axillaribus et terminalibus; flo- 
ribus parvis, subcymosis v. interrupte fasciculatis, breviter pe- 
dicellatis; pedicellis basi v. medio bibracteolatis. 
Obs. Genus proximum Marigniae Commees. , a quo tamen fabric& 
fructus satis differt. Nomen ex grata memoria plurimorum officiorum, 
quae in ambulationibus botanicis mihi praestitit senex Javanus monta- 
nus, quem orang gunung dicunt. Hic, Bapa Santie nomine, qui nunc 
jam fato perfunctus erit, quo tempore in Java degebam vicum in radi- 
cibus montis Salak habitabat. Nunquam autem viri memoria in animo 
meo exstinguetur , qui quasi typus erat gentis mansuetae Sundaicae , quae 
mediterranea Javae occidentalis incolit. Quam gentem si complures Eu- 
ropaei despiciunt, quin nonnulli quod ad corporis naturam simiis com- 
parant, quicunque eos interiore familiaritate cognoverit aequius de iis 
feret judicium. Ego certe eos animi bonitate, moribus integris, industria, 
fide incorrupta erga principes, studio pro beneficiis acceptis gratiam re- 
ferendi, denique permultis virtutibus, quae veram animi nobilitatem si- 
gnificant, penitus me devinxisse profiteor. Neque sane carent scientia, 
praesertim ea, quae ad patriae eorum vel historiam, vel physicam na- 
turam pertinet , itaque longe melius , quam plerique populi humaniores , 
quae terra eorum gignat, quamve hominibus utilitatem praestent, nove- 
runt. Paucos vero vidi indigenas tanta omnium , quae ad regnum vege- 
tabile in Java spectarent, cognitione praeditos, quanta hunc Bapa San- 
tie, quem in exploranda ejus regionis Plora ducem fidelissimum sum 
expertus. Guodsi non omni successu caruit exploratio mea , id ejus maxime 
atque universe indigenarum debeo officiis. Itaque et alii, qui Archipelagi 
indici vel cujuscunque regionis explorabunt naturam , indigenarum , quan- 
tum poterunt, in eo utantur 'auxilio; tum profeeto multo plura et ma- 
jora efficient, quam si suis modo nitantur viribus, praesertim in regione 
Europaeis universe non saluberrima. Id ipse in India orientali non una 
in re sum expertus, veluti in comparanda collectione zoologica satis 
ampla, quam redux in Europam cupientibus regni nostri administris 
concessi, qui eam integram ex anno 1828 Museo zoologico Lugduno- 
Batavo intulerunt. Dolendum , quod ex hac collectione decem arcae , qui- 
bus maxime Amphibia, Reptilia , Pisces , cet. , in spiritu vini servata, 
continebantur, naufragio perierunt. Tabulae, quum traderetur, confe- 
ctae, haec optimo quaeque statu collectione illa contenta fuisse osten- 
dunt: 1) Mammalia 314. 2) Amphibia 12. 3) Aves 7866. 4) Crania 
nationum indicarum 47. 5) Sceleta Mammalium 170. 6) Sceleta Am- 
phibiorum 48. 7) Sceleta Avium 2915. 8) Plus centum millia Insec- 
torum cujusvis generis. 9) Copiosissimam Conchyliorum imprimis e Mo- 
luccis collectionem. 10) Mineralia et fossilia ex Java. — Haec retuli 
tantummodo, ut ostenderem, quantum fructum, praesertim Plistoriae na- 
turali, afferre possit indigenarum auxilium, dummodo eo recte utare 
aptisque eos praemiis aliisque incitamentis tibi devincias. Id eo facilius 
quivis intelliget, ubi adjunxero, collectionem illam ultimo demum qua- 
driennio, quod in India orientali degi, a me esse comparatam, quum 
ipse, rei medicae civili coloniarum indicarum Neerlandiae Praepositus, 
cb gravissima officii munera et propter dilectas meas investigationes bo- 
tanicas satis haberem, si dirigere modo rem illam possem. 
